ועדת הכלכלה, כנסת 18, פרוטוקול מספר 34, 2009-06-23 10:00

אופיר אקוניס: בוקר טוב.

אופיר אקוניס: אנחנו נפתח את הישיבה בנושא צו שירות נתוני אשראי (דחיית תחילתו של תיקון מס' 3), התשס"ט-2009.

אופיר אקוניס: מי מטעם משרד המשפטים?

אופיר אקוניס: יש פה מכתב משר המשפטים, להקריא לך אותו?

הילה דוידוביץ: אני מכירה את המכתב.

אופיר אקוניס: תסברי את אוזנינו מה קורה כאן.

הילה דוידוביץ: תיקון מס' 3 לחוק שירות נתוני אשראי התקבל בכנסת ביולי 2007, והוא מבקש להסיר מקצת מן המגבלות שהוטלו בחוק על איסוף ומסירה של מידע בדבר עמידותו של אדם בהתחייבויות כספיות שקיבל על עצמו.

הילה דוידוביץ: התיקון כאמור התקבל ביולי 2007, והמועד האחרון שנקבע לכניסתו לתוקף של התיקון הוא 30 ביוני 2009, כלומר בסוף החודש הקרוב.

הילה דוידוביץ: סעיף 6 לתיקון קובע כי כל עוד לא הותקנו תקנות שר המשפטים ידחה באישור הוועדה את תחילתו של כניסתו לתוקף של התיקון.

הילה דוידוביץ: הטיוטה הראשונית של התקנות הונחה על שולחן הוועדה בכנסת הקודמת; באוגוסט האחרון נערך לגביה דיון אחד, ומאז התפזרה הכנסת ולא נערך עוד דיון.

הילה דוידוביץ: לכן נאלצנו לבקש דחייה עד יוני 2009.

הילה דוידוביץ: מאז משרד האוצר הציע לנו מספר הצעות להוסיף לטיוטת התקנות.

הילה דוידוביץ: אנחנו בוחנים אותן.

הילה דוידוביץ: הנושא כרוך בשיקולים משפטיים וכלכליים שונים.

הילה דוידוביץ: עובד איתנו יועץ חיצוני ששכרנו לעניין, ולכן אנחנו נזקקים ונדרש לנו עוד זמן כדי להשיג את מטרת התיקון בצורה מקיפה ושלמה.

הילה דוידוביץ: מכאן באה הבקשה שלנו לחודשיים נוספים.

אופיר אקוניס: חלק מהמשרד מבקש יותר ולשכת השר מבקשת פחות.

הילה דוידוביץ: אנחנו כפופים לשר.

הילה דוידוביץ: השר שלנו אישר חודשיים בלבד.

אופיר אקוניס: הילה דוידוביץ מבקשת עד 30 בדצמבר.

הילה דוידוביץ: אנחנו ביקשנו יותר.

אתי בנדלר: הם ביקשו מהשר, והשר לא אישר את בקשתם.

הילה דוידוביץ: השר אישר רק חודשיים.

הילה דוידוביץ: כמובן, לוח הזמנים יהיה צפוף, אבל אנחנו בשלבים מתקדמים.

אופיר אקוניס: אבל לוח הזמנים קשור אלינו יותר מאשר אליכם.

אתי בנדלר: הוועדה צריכה לשמוע מתי בדעת המשרד להניח את התקנות על שולחן הוועדה.

הילה דוידוביץ: אנחנו נגיש בקרוב מאוד, תוך שבועיים שלושה.

הילה דוידוביץ: אני לא יכולה להתחייב על יום ספציפי, אבל בקרוב.

לאה ורון: תנקבי פחות או יותר – בתחילת חודש כזה או אחר.

הילה דוידוביץ: אני מקווה שבאמצע-סוף יולי.

אופיר אקוניס: מתי אתם מתכוונים שנדון בזה?

אופיר אקוניס: אני קיבלתי אתמול מכתב מאוד מעניין מיושב ראש הכנסת או ממנכ"לו, שצוות העובדים הקבועים של הכנסת יוצא לחופשתו השנתית באמצע חודש אוגוסט.

אופיר אקוניס: אני מודיע כאן שאני אפילו אעשה את זה כמה ימים לפני כן.

אופיר אקוניס: חוץ מזה שב-2 באוגוסט הכנסת כבר יוצאת לפגרת הקיץ.

אופיר אקוניס: אז אם את מדברת על סוף יולי, וכולנו מתכנסים ליציאה לחופשה בתחילת אוגוסט, שזה דבר מקובל במדינת ישראל במדינות אחרות בעולם המערבי- -

הילה דוידוביץ: אני מבקשת שכפוף ללוח הזמנים, ככל שלא נצליח מיום שהגשנו לשולחן הוועדה את הנוסח, לבקש הארכה.

אופיר אקוניס: הארכת מועד כניסה נוספת?

אופיר אקוניס: השר נאמן כותב: "מאחר שמדובר בבקשה שלישית להארכת מועד כניסת התוקף לחוק מן הראוי שתהיה זו הבקשה האחרונה בשרשרת הבקשות לדחייה".

אופיר אקוניס: הוא כותב לי את זה, והוא מתכוון בכלל אליכם.

הילה דוידוביץ: אנחנו ביקשנו הארכה כי אין לנו עדיין טיוטה מגובשת כך שאפשר יהיה להגיש אותה מחר לשולחן הוועדה.

הילה דוידוביץ: אחרת לא היינו מבקשים את ההארכה.

הילה דוידוביץ: ביקשנו הארכה כי אנחנו צריכים עוד זמן מה.

הילה דוידוביץ: לצערנו, אישרו לנו רק חודשיים- -

אופיר אקוניס: אנחנו לא פה.

אופיר אקוניס: מה את מציעה?

אופיר אקוניס: אולי נחזור ל-30 בדצמבר.

אתי בנדלר: יושב ראש הוועדה שהוא מליאת הוועדה צריך לקבוע.

אופיר אקוניס: אולי נקבע תאריך יותר מאוחר.

לאה ורון: אולי ינואר 2010.

הילה דוידוביץ: זה בניגוד להמלצתו של שר המשפטים.

אופיר אקוניס: אבל שר המשפטים מבקש מאתנו דבר שאנחנו לא נוכל לקיים בסד הזמנים הזה מכיוון שאנחנו נכנסים לדיון על תקציב המדינה להכנה לקריאה שנייה ושלישית בכל הסעיפים.

אופיר אקוניס: כלומר, במושב הקיץ אני לא רואה את הדבר הזה מתקיים; גם בחודש אוגוסט אני לא רואה את הדבר הזה מתקיים וגם לא בספטמבר ובאוקטובר, שבהם גם שר המשפטים יחוג כמו כל עמנו את החגים היהודיים ואפילו בצורה יותר אדוקה מחלק מאתנו.

לאה ורון: הוועדה יודעת לחשב את לוח הזמנים שלה.

לאה ורון: אנחנו אפילו מקפידים להוציא סדר יום בטווחים של שלושה שבועות מראש.

לאה ורון: כלומר הוועדה יודעת לומר כבר היום שבמהלך הדיונים על חוק ההסדרים היא בוודאי לא תוכל להכניס תקנות שלכם, וב-2 באוגוסט יוצאים לפגרה.

לאה ורון: חוץ מזה, יש לפחות 10-9 סטים של תקנות של משרדים אחרים שהועברו לוועדה.

אופיר אקוניס: נכון.

אופיר אקוניס: של שר התחבורה, למשל.

אתי בנדלר: אני מזכירה לכם את הפרקים שפוצלו בחוק ההסדרים.

לאה ורון: לכן זה מביא אותנו לינואר 2010.

אתי בנדלר: טוב וראוי שהשר יגביל את עובדי משרדו באשר למועד העברת התקנות לוועדה.

אתי בנדלר: אבל יושב ראש הוועדה הוא שצריך להחליט מתי הוועדה יכולה לדון בדבר.

אופיר אקוניס: אני מציע שעד סוף שנה זו נסיים.

אופיר אקוניס: זה נראה לי נכון מבחינת הזמנים שלנו.

הילה דוידוביץ: אני קצת מתחבטת.

הילה דוידוביץ: זאת הייתה הבקשה המקורית שלי, אני פשוט מתחבטת כי זה בניגוד להמלצת השר.

אופיר אקוניס: אני מציע שתעבירי לשר את החלטת הוועדה ל-31 בדצמבר 2009.

אופיר אקוניס: זה כפי שביקשתם מלכתחילה.

הילה דוידוביץ: השר לא אישר לנו, ואנחנו כמובן כפופים להחלטתו.

אופיר אקוניס: אז אני מציע שתעבירו לשר בכל זאת את החלטתנו לגבי 31 בדצמבר 2009 עם כל הנימוקים.

אופיר אקוניס: הנימוקים, שהוא מכיר אותם, הם גם כבדי משקל ומגוונים, החל מהעבודה העמוסה של הוועדה הזאת עד סוף מושב הקיץ, כולל החגים היהודיים ומועדי הפגרה.

אופיר אקוניס: גם אתם תכינו את התקנות.

אופיר אקוניס: יהיה לכם יותר זמן, מה שרציתם מהתחלה.

אתי בנדלר: אני מציעה שלא.

אתי בנדלר: אני מציעה שהם יהיו כפופים לשר באשר למועד העברת התקנות לוועדה, ואדוני יקבע את סדר היום של הוועדה.

אופיר אקוניס: אבל אנחנו רוצים לקבוע תאריך.

אתי בנדלר: אתה מחליט שהחוק ייכנס לתוקפו ב-31 בדצמבר 2009 בהנחה שעד לאותו מועד הוועדה תשלים את הדיונים בתקנות.

אופיר אקוניס: זה הניסוח.

הילה דוידוביץ: אם תוכלו להעביר גם מבחינת

הילה דוידוביץ: כם את המסר הזה לשר.

לאה ורון: הפרוטוקול יופץ ואפשר לצרף אותו לשר, והוא יוכל לעיין בו ולראות מה עמד מאחורי השיקול לדחות עד 31 בדצמבר.

הילה דוידוביץ: אנחנו נעמוד כפוף ללוח הזמנים שלו.

אופיר אקוניס: אנא הקריאי את הצו.

הילה דוידוביץ: הקראה: צו שירות נתוני אשראי (דחיית תחילתו של תיקון מס' 3), התשס"ט-2009 בתוקף סמכותי לפי סעיף 6 לחוק שירות נתוני אשראי (תיקון מס' 3), התשס"ז-2007 (להלן – החוק), ובאישור ועדת הכלכלה של הכנסת אני מצווה לאמור: דחיית תחילתו של 1.

הילה דוידוביץ: תחילתו של החוק תידחה ליום י"ד בטבת תש"ע 31 בדצמבר תיקון מס' 3 לחוק 2009.

אופיר אקוניס: קרוב לט"ו בשבט.

אופיר אקוניס: חודש ויום לפני ט"ו בשבט.

אופיר אקוניס: אנחנו מאשרים את ההצעה עם התיקון.

אופיר אקוניס: את התקנות תעבירו עד אמצע-סוף יוליץ

הילה דוידוביץ: אבל עכשיו אם אתם מאריכים אז נהיה כפופים ללוח הזמנים של השר.

אופיר אקוניס: גם הן בוודאי רוצות לצאת לחופשת הקיץ שלהן.

אופיר אקוניס: מה הודיע מנכ"ל משרד המשפטים לגבי חופשת הקיץ שלכם?

הילה דוידוביץ: אין לנו פגרה.

הילה דוידוביץ: כל אחד יכול לקחת חופשה לפי בחירתו.

הילה דוידוביץ: אנחנו נהיה כפופים ללוח הזמנים של השר.

הילה דוידוביץ: אני אדבר עם העוזר של השר.

הילה דוידוביץ: אני יכולה להתחייב שעד סוף אוגוסט נעביר את התקנות.

אופיר אקוניס: מצד שני אני מבקש שהתקנות לא יגיעו ב-29 בדצמבר.

הילה דוידוביץ: לא, ככל שיוחלט שאנחנו כפופים ללוח הזמנים של השר, התקנות יגיעו עד סוף אוגוסט.

אופיר אקוניס: אנחנו מודיעים שהשר יכול לבקש בקשה להארכה נוספת.

אתי בנדלר: ככל שימצא לנכון בהתחשב בהתפתחויות.

אופיר אקוניס: נכון.

אופיר אקוניס: תודה רבה.

אופיר אקוניס: הישיבה נעולה.